ತಂದೆ, ’ಚಿನ್ನಸ್ವಾಮಿ’, ತಾಯಿ ’ಚಿನ್ನಮ್ಮ’, ಮತ್ತು ಪತ್ನಿ, ’ಮುನಿಯಮ್ಮ’. ಅಪ್ಪ ಅಮ್ಮ ಕೂಲಿಕೆಲಸಗಾರರು. ’ಗಾಲ್ಪ್ ಚೆಂಡು’ ಹೆಕ್ಕಿ ಕೊಡುತ್ತಾ ಆಟವನ್ನು ಕಲಿತ ಮುನಿಯಪ್ಪ ಇಂದು ಗಾಲ್ಫ್ ಲೋಕದ ಬಹುದೊಡ್ಡ ಛಾಂಪಿಯನ್ ಆಗಿ ಹೆಸರುಮಾಡಿದ್ದಾರೆ. ಮನೆ ಬೆಂಗಳೂರಿನ ಹಳೆ ವಿಮಾನನಿಲ್ದಾಣದ ರಸ್ತೆಯಲ್ಲಿ ’ಕೋಡಿಹಳ್ಳಿ’ಯ ಗಲ್ಲಿಯೊಂದರಲ್ಲಿ. ಈ ಚಿಕ್ಕ ಮನೆಗೆ ಬರುವ ಮೊದಲು ಒಂದು ಟೆಂಟ್ ನಲ್ಲಿ ವಾಸ್ತವ್ಯ. ಅಷ್ಟೊಂದು ಬಡತನ ಅವರದು. ತಮಿಳುನಾಡಿನ ’ಧರ್ಮಪುರಿ ಜಿಲ್ಲೆ’ಯ ’ಪೊಲಂಬೆಟ್ಟ,’ ಎಂಬ ಊರಿನ, ಮುನಿಯಪ್ಪನವರ ಪೋಷಕರು, ಕೆಲಸಕ್ಕಾಗಿ ಅರಸುತ್ತಾ, ’ಸಿಲಿಕಾನ್ ನಗರ ಬೆಂಗಳೂರಿ’ಗೆ ಬಂದದ್ದು ಬರಿಕೈಯಲ್ಲಿ. ಸ್ಲಮ್ ಏರಿಯದಲ್ಲಿ ಟೆಂಟ್ ವೊಂದರಲ್ಲಿ ವಾಸ. ಇದು ಅವರ ಹಿಂದಿನ ಚರಿತ್ರೆ. ೨೦೦೩ ರಲ್ಲಿ ’ಚೆನ್ನೈ’ ನಲ್ಲಿ ನಡೆದ ’ಇಂಡೋ ಓಪನ್ ಗಾಲ್ಫ್ ಟೂರ್ನ್ಮೆಂಟ್’ನಲ್ಲಿ ಎರಡನೆಯ ಸ್ಥಾನ ಪಡೆದರು.ಅದರಲ್ಲಿ ೭೫ ಸಾವಿರ ಹಣ ಸಿಕ್ಕಿತು.ಹಾಗೆಯೇ ಕೆಲವು ಟೂರ್ನಿಗಳಲ್ಲಿ ಆಗಾಗಿ ಪಾಲ್ಗೊಳ್ಳುತ್ತಿದ್ದರು. ಅದರಲ್ಲಿ ಬಂದ ಹಣದಿಂದ ಒಂದು ಮನೆಯನ್ನು ಲೀಸ್ ತೆಗೆದುಕೊಂಡರು. ’ಸಿಂಗಪುರ್ ಓಪನ್’ ಮತ್ತು ’ಹಾಂಕಾಂಗ್ ಓಪನ್’ ನಲ್ಲಿ ಆಡಲು ಈಗ ಆಹ್ವಾನ ಸಿಕ್ಕಿದೆ. ಜೊತೆಗೆ ೨ ವರ್ಷ ಏಷ್ಯನ್ ಟೂರ್ನಲ್ಲಿ ಆಡಬಹುದಾದ ಸೌಲತ್ತಿದೆ.
ಮುನಿಯಪ್ಪನವರ ಪ್ರತಿಭೆಗೆ ನೀರೆರೆದ ಮಹನೀಯರು
'ಗಾಲ್ಫ್ ಆಟದ ಕನಸು,' ನನಸಾಗಲು ತೀವ್ರ-ಪರಿಶ್ರಮ ನೆರವಾಯಿತು
'ಟೈಗರ್ ವುಡ್ಸ್', ಕ್ರೀಡಾಜಗತ್ತಿನ ಬಹುದೊಡ್ಡಹೆಸರು- ಮುನಿಯಪ್ಪನವರ ಆದರ್ಶವಾಯಿತು
ಮುನಿಯಪ್ಪನವರ ಪರಿವಾರ